
1. Názov školského vzdelávacieho programu.

                                 Škovránok
Naša práca je úzko spätá so životom v obci. Deti vystupujú na rôznych kultúrnych podujatiach, ktorých zmyslom je posilňovať citové vzťahy k rodine, kamarátom, obyvateľom obce  a oboznámiť ich s našimi tradíciami. Ako vidiecka MŠ môžeme dieťaťu ponúknuť pobyt v zdravom životnom prostredí, lesov, lúk, pasienok, čiže uprostred krásnej prírody.
Spoločne objavujeme krásy prírody, učíme sa žiť v súlade s jej zákonitosťami a chrániť ju. Zmyslom našej práce je vytvorenie MŠ, do ktorej deti radi chodia, kde staršie deti pomáhajú mladším, kde učiteľky sú kamarátky detí, kde sa rešpektuje osobnosť, sloboda a dôstojnosť dieťaťa, kde sa dieťa rozvíja v láskyplnom a podnetnom prostredí...Je štebotavým, ale aj zvedavým škovránkom. Škovránok je symbolom voľnej krajiny, radosti a krásy prírody. Jeho prítomnosť a spev prinášajú do záhrad a polí život a harmóniu...a toto je naším cieľom.

2. Vymedzenie poslania školy a cieľov výchovy a vzdelávania a zameranie materskej školy.

Naším hlavným cieľom je dosiahnutie optimálnej kognitívnej, senzomotorickej a sociálnej úrovne. Pripraviť deti na život v spoločnosti a uľahčiť im plynulú adaptáciu na vstup do základnej školy. Východiskom je dobré, múdre, aktívne, šťastné a zodpovedné dieťa.
Pri napĺňaní svojho poslania spolupracujeme s rodinou a rešpektujeme jej význam v živote dieťaťa. Usilujeme sa o otvorenú komunikáciu, vzájomnú dôveru a partnerský prístup medzi materskou školou a zákonnými zástupcami.
Rešpektujeme, že každé dieťa napreduje vlastným tempom. Pri plánovaní výchovno-vzdelávacej činnosti preto prihliadame na individuálne rozdiely medzi deťmi a vytvárame podmienky na to, aby každé dieťa mohlo zažiť úspech.
Dôležitou súčasťou našej filozofie je vytváranie pozitívnej sociálnej klímy. Deti vedieme k vzájomnému rešpektu, tolerancii, empatii, spolupráci, zodpovednosti a postupnému riešeniu bežných sociálnych situácií.
Materskú školu zároveň vnímame ako miesto, ktoré prirodzene prepája dieťa, rodinu a komunitu.

Vlastné ciele Školského vzdelávacieho programu „Škovránok“
Hlavným cieľom  je vytvárať podmienky na harmonický a všestranný rozvoj osobnosti dieťaťa, podporovať jeho samostatnosť, zvedavosť, tvorivosť, komunikačné schopnosti a sociálne zručnosti a pripravovať ho na ďalšie vzdelávanie a život v spoločnosti.
-rozvíjať u detí vzťah k domovu a prírodnému prostrediu v zmysle trendov regionálnej, prírodnej, historickej a kultúrnej hodnoty a identity,
-realizáciou pohybových činností a experimentovaním v okolitom prírodnom prostredí rozvíjať a podporovať u detí kladný vzťah k športovým aktivitám /ekoturizmus, turistika, zdolávanie prírodných prekážok/
-prostredníctvom rozprávok rozvíjať jazykovú gramotnosť, formovať pozitívne hodnotové orientácie detí súvisiace s ochranou životného prostredia a celkovým zdravým životným štýlom,
-samostatnou činnosťou a slobodou voľby v podnetnom prostredí viesť detí k úspechu, sebazdokonaľovaniu a k jedinečnosti
- digitálnymi technológiami podporovať jedinečnosť, nadanie  a záujmy každého dieťaťa

Vlastné zameranie školy
Zriaďovateľom Materskej školy Žipov 21, je Obec Žipov. Materská škola poskytuje predprimárne vzdelávanie s celodennou alebo poldennou /na žiadosť zákonného zástupcu dieťaťa/ starostlivosťou  deťom, vo veku spravidla od 3-6 rokov /deti po dovŕšení dvoch rokov veku môžu byť prijaté, ak sú vytvorené vhodné materiálne, personálne a iné potrebné podmienky/, deťom ktoré pokračujú v plnení povinného predprimárneho vzdelávania. Školský vzdelávací program Škovránok rešpektuje základné požiadavky štátu na poskytovanie inštitucionálneho vzdelávania.
Školský vzdelávací program /ďalej Šk VP/ MŠ Žipov 21, „Škovránok“ je základným záväzným dokumentom školy, vypracovaný v súlade s princípmi a cieľmi výchovy a vzdelávania podľa zákona č. 245/2008 o výchove a vzdelávaní a so Štátnym vzdelávacím programom pre predprimárne vzdelávanie, rešpektuje Práva dieťaťa- zosilňovanie vzájomného porozumenie, tolerancie a rešpektovanie ľudských práv a slobôd.
Výchovno-vzdelávacia činnosť je systematická a plánovaná, realizovaná v súlade so Štátnym vzdelávacím programom, ktoré schválilo ministerstvo školstva. Naším hlavným cieľom a poslaním je nadväzovať na výchovu dieťaťa v rodine a obohacovať ju o cieľavedomú, systematickú výchovu, zameranú na všestranný rozvoj osobnosti dieťaťa v súlade s jeho vekovými a individuálnymi osobitosťami. Pedagogické pôsobenie je zameraný na zdravý fyzický rozvoj každého dieťaťa individuálne, na rozvoj jeho reči, rozumových a tvorivých schopností, socializácie v kolektíve.
Materská škola je umiestnená v prírodnom prostredí. Obec, nie je veľká, preto sa tu veľmi dobre uplatňujú prvky rodinnej výchovy. Staršie deti pomáhajú mladším a slúžia im ako vzor. Preto sa deti ľahšie adaptujú na nové prostredie. Malebnú prírodu využívame na vštepovanie základov enviromentálneho myslenia a cítenia. Deti sa tak o prírode a jej tajov učia priamo v nej. Radi využívame potok na sledovanie a pozorovanie života v ňom a jeho okolí. Na vychádzkach do lesa pozorujeme a poznávame stromy, kríky, plody, hmyz, kvety a pod. pozorujeme zmeny v prírode, deti chápu jej význam  ako aj potrebu ochrany životného prostredia. Deti žijú na dedine, a preto sú v bezprostrednom kontakte s domácimi zvieratami. Majú možnosť ich pozorovať, starať sa o ne, sledovať ich vývin od mláďat až po dospelé zvieratá. Doma sa zúčastňujú pri rôznych prácach, ako sú siatie zeleniny, ošetrovanie rastlín, zber a uskladňovanie potravín. Tieto poznatky v materskej škole rozvíjame.

Špecifiká našej profilácie:
-vytvárať priaznivú výchovno-vzdelávaciu klímu s dôrazom na tvorivosť, pred pamäťovým učením, v ktorej sa realizuje učenie hrou, klásť dôraz na pozitívne emocionálne prežívanie dieťaťa v kruhu svojich rovesníkov,
-skvalitnenie výchovno-vzdelávacieho procesu s dôrazom na prípravu detí na vstup do základnej školy, zamerať pozornosť na deti s odloženou povinnou školskou dochádzkou,
-individuálne sa venovať rozvoju všetkých nezrelých psychických funkcií detí s odloženou školskou dochádzkou , dbať na dobrú prípravu a plynulý prechod do základnej školy v spolupráci s okresnou logopedičkou a centrom preventívnej pedagogicko-psychologickej starostlivosti
-v záujme ochrany detí zabezpečiť dodržiavanie  „Deklarácie práv  dieťaťa a Dohovoru o právach dieťaťa v školských zariadeniach“
Tvorivé zameranie:
-rozširovať možnosti rozvíjať pracovný i výtvarný talent detí, fantáziu, oreginalitu, slobodné vyjadrovanie detí
-rozvíjať hudobné, výtvarné dramatické a pohybové schopnosti
Enviromentálne zameranie:
-podporovať enviromentálne  bádateľské aktivity zamerané na tvorbu a ochranu životného prostredia
- rozvíjať citlivý a zodpovedný vzťah detí k prírode
Regionálne a ľudové tradície:
Popri napredovaniu moderných technológií nezabúdame deťom vštepovať lásku k ľudovým tradíciám, ktoré majú v našom regióne trvalé korene. Najviac rozoznejú cez vianočné  a veľkonočné sviatky, pri oslavách Dňa matiek, Ucty k starším, kedy si pripomíname zvyky našich predkov, ktoré si po celé roky uchovali svoje čaro a jedinečnosť /zdobenie perníkov, vajíčok, vystúpenia pre rodičov a širokú verejnosť s prvkami tradícií, vystúpenia detí v krojoch  na ľudovú hudbu s miestnou ľudovou skupinou/. Komunikáciu s rodičmi pokladáme za jednu s našich prioritných úloh. Materská škola je otvorená pri konzultácií  a vyjadrovaní postrehov, požiadaviek, návrhov a problémov. Vítame rodičovskú otvorenosť a návrhy pri našej tvorivej výchovno-vzdelávacej činnosti. Tešíme sa na spoluprácu s rodičmi tých detí, ktoré navštevujú materskú školu, ale i nových detí, ktoré po prvý raz čoskoro prekročia prah našej materskej školy.




3. Stupeň vzdelania

Vzdelávanie v materskej škole poskytuje predprimárne vzdelanie. Ide o prvý stupeň vzdelávacieho systému (ISCED 0), ktorý sa ukončuje absolvovaním posledného ročníka a získaním osvedčenia, pričom sa kladie dôraz na rozvoj kľúčových kompetencií a pripravenosť na primárne vzdelávanie v základnej škole. 
Stupeň vzdelania: Predprimárne vzdelanie.
Charakteristika: Pripravuje deti na vstup do základnej školy.
Doklad: Osvedčenie o absolvovaní predprimárneho vzdelávania.
Dokladom o získanom stupni vzdelania je Osvedčenie o získaní predprimárneho vzdelávania, ktoré vydá Materská škola Žipov 21. Získa ho dieťa absolvovaním povinného predprimárneho vzdelávania, Školského vzdelávacieho programu MŠ „Škovránok“ k 30.06. príslušného kalendárneho roka. Odovzdávanie Osvedčenia o získaní predprimárneho vzdelávania je formou slávnostnej akadémie za účasti rodičov. Dokladom o získanom stupni vzdelania je osvedčenie o absolvovaní predprimárneho vzdelávania, ktoré sa vydá každému dieťaťu, ktoré absolvuje toto povinné predprimárne vzdelávanie.
Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie ako aj všeobecného lekára pre deti a dorast môže plniť povinnú školskú dochádzku /predčasné zaškolenie dieťaťa na žiadosť rodičov/. Dokladom o získanom stupni vzdelania je osvedčenie o absolvovaní predprimárneho vzdelávania.

4. Dĺžka štúdia a formy výchovy a vzdelávania

     Materská škola (MŠ)  poskytuje predprimárne vzdelávanie spravidla pre deti od 3 do 6 rokov (v prípade odkladu do 7 rokov), pričom trvá 1 až 4 roky. Povinné je posledný rok pred začiatkom plnenia povinnej školskej dochádzky. 

Dĺžka štúdia: 
Spravidla 3 až 4 roky (od 3 do 6/7 rokov). Povinný predprimárny vzdelávací program trvá 1 rok (pre deti 5-6 ročné).
Predprimárne vzdelávanie sa uskutočňuje formou:
-celodenného predprimárneho vzdelávania,
-poldenného zaškolenia v rozsahu štyroch až päť hodín denne v dopoludňajšom čase, na žiadosť rodičov

5. Učebné osnovy                              
Učebné osnovy tvoria vzdelávacie štandardy jednotlivých vzdelávacích oblastí najmenej v rozsahu Štátneho vzdelávacieho programu pre predprimárne vzdelávanie materské školy v súlade so zákonom č. 245/2008 Z. z. o výchove a vzdelávaní /Školský zákon/  a o zmene a doplnení niektorých zákonov.
Výchovu a vzdelávanie uskutočňujeme v MŠ prostredníctvom nasledovných foriem denných činností:
-hry a činnosti podľa výberu detí 
-zdravotné cvičenia  
-vzdelávacia aktivita  
-činnosti zabezpečujúce životosprávu /osobná hygiena, stravovanie, odpočinok/
Vzdelávaciu aktivitu zaraďujeme buď ako samostatnú  organizačnú jednotku, alebo ako súčasť iných denných činností. Vzdelávacia aktivita sa realizuje prostredníctvom foriem práce:
-v skupine detí
-frontálne, súčasne so všetkými deťmi
-individuálne


Východiská plánovania výchovy a vzdelávania v materskej škole
-forma a náležitosti plánov VVČ bude zvolená na pedagogickej rade /vymedzenie tém, časová dotácia plánovania, obsah plánu VVČ/
-pri plánovaní učiteľka rešpektuje prirodzenú variabilitu detí a sociokultúrne prostredie, z ktorého pochádzajú, čím uplatňuje princíp inkluzívneho vzdelávania
-vychádzame zo špecifík jednotriednej materskej školy a jednotlivé aktivity rozdeľujeme, dopĺňame a prispôsobujeme na rôzne úrovne vývoja detí vo vekovo zmiešanej triede
-učiteľka realizuje na základe vlastného uváženia popoludňajšie vzdelávacie aktivity prostredníctvom ktorejkoľvek vzdelávacej oblasti
- pri plánovaní a realizácii VVČ učiteľka dodržiava princíp vyváženosti vzdelávacích aktivít a voľbu vhodných kombinácií pre jednotlivé vzdelávacie aktivity
-dôkladným poznaním charakteristiky jednotlivých vzdelávacích oblastí učiteľkou, sa ponecháva dostatočný priestor na slobodný výber vhodných metód, stratégií, foriem a prostriedkov
- rozdelenie vzdelávacích štandardov na výkonové úrovne je v kompetencii učiteliek a závisí od konkrétnej   vedomostnej úrovne detí

Činnosti plánujeme vzhľadom na záujem a tempo učenia sa detí- podporujeme vzájomné učenie sa detí.

Obsah vzdelávania v materskej škole sa vymedzuje v nasledujúcich vzdelávacích oblastiach
Jazyk a komunikácia
Matematika  a práca s informáciami
Človek a príroda
Človek a spoločnosť
Človek a svet práce
Umenie a kultúra
Zdravie a pohyb

-niektoré výkonové štandardy sa plnia každodenne, priebežne počas celej dochádzky dieťaťa do MŠ, sú to výkonové štandardy zo vzdelávacej oblasti:                                                               Človek a spoločnosť, Zdravie a pohyb, Jazyk a komunikácia a ďalších, zamerané najmä na utváranie, rozvíjanie a upevňovanie:
-kultúrnych, hygienických, stravovacích a spoločenských návykov detí,
-zručností súvisiacich s osobnou hygienou a sebaobsluhou detí,
-návykov súvisiacich s bezpečným správaním sa v cestnej premávke,
-zručností v rozvíjaní hier a činností podľa výberu detí,
-priateľských vzťahov detí v hrách, komunikačných zručností.

Pri plánoví VVČ učiteľka prihliada na to:
čo  malo dieťa vedieť, poznať, byť schopné urobiť, dokázať, dosiahnuť
Plán výchovno- vzdelávacej činnosti predchádza:
-dôsledná znalosť ŠVP pre predprimárne vzdelávanie v materských školách
-dôsledná znalosť vzdelávacích oblastí
-dôsledná znalosť každého dieťaťa- pedagogická diagnostika
-poznanie charakteristík detského vývinu
-poznanie špecifík učenia sa predškolského veku a poznanie stratégií ich rozvoja

Súčasťou plánovania sú vymedzené obsahové celky, ktoré tvoria tematicky ucelenú opornú konštrukciu pre štrukturovanie konkretného obsahu vzdelávania, ale zohľadňujú i zmysluplný kontext aktivít s deťmi v rámci určitého obdobia:
SEPTEMBER – VITAJ V ŠKÔLKE 
1.  Cestička do škôlky   /adaptácia na prostredie Mš/
2. Ja a moji kamaráti    /meno, vzťahy, vzájomný rešpekt/
3. Čím budem až vyrastiem. /povolania/
4. Bezpečne na ceste do škôlky /dopravné prostriedky, pravidlá na ceste/
OKTÓBER – DARY ZEME
5. Farby jesene  /znaky jesene, počasie/
6. Vítamínová bomba /ovocie, zdravá výživa/
7. Pusté pole- plná komora /zelenina, jesenná úroda/
8. Jeseň života- úcta k starším /starí rodičia,pomoc a úcta/
NOVEMBER- JA A OKOLIE
9. Moje telo /časti ľudského tela/
10. Čo mi škodí- čo mi prospieva /starostlivosť o zdravie/
11. Zmysly /zmysly/
12. Ked´ sa mení počasie /počasie, vhodné oblečenie/
DECEMBER- VIANOCE ZAS PRICHÁDZAJÚ
13. Mikulášska čižmička /Mikuláš/
14. Adventný čas /Advent, tradície/
15. Zimné sníčky /medziľudské vzťahy/
16. Tešíme sa na Vianoce /Vianocce, obdarúvanie/
JANUÁR- ZIMA, ZIMA TU JE
17. Zima je tu /zima, ľad, sneh/
18. Vtáci v zime /starostlivosť o vtáčiky/
19. Lesné zvieratká v zime /starostlivosť o zvieratá/
20. Zimné športy /pohybové aktivity v zime/

FEBRUÁR- Z KAŹDÉHO ROŽKA TROŠKA
21. Fašiangy /karneval, masky/
22. My sme malí muzikanti /piesne, hudba, pohyb/
23. Geometrické tvary  a hry s číslami /geometrické tvary/
24. Európa a iné svetadiely /priateľstvo/
MAREC- Z ROZPRÁVKY DO ROZPRÁVKY
25. Kniha je môj kamarát /vzťah ku knihám/
26. V rozprávkove /knihy, čítanie/
27. Jar už prišla v zlatom koči /zmeny v prírode/
28. Dedina, mesto- moja vlasť /dedina, mesto/
APRÍL- SVIATKY JARI
29. Šibi- ryby /veľkonočné tradície/
30. Chrobáčikovo /enviromentálne aktivity/
31. Objavovanie lesa /stomy, zvieratá/
32. Zem volá o pomoc /starostlivosť, triedenie odpadu/
MÁJ- POĎME SPOLU DO PRÍRODY
33. Moja rodina /rodinné vzťahy/
34. Mamička moja /mamka/
35. Rozkvitnutá čerešňa /príroda/
36. Návšteva u záhradníka /sadenie, siatie/
JÚN- HURÁ LETO
37. Deti sveta /rozmanitosť ľudí/
38. Exotické zvieratá /zoo/
39. Hrej slniečko, hrej /letné obdobie/
40. Letné športy /pohybové aktivity/
HURAAA´´´´ PRÁZDNINY
Na základe poznania výkonových štandardov, ktoré sú vymedzené viacerými úrovňami dosahovania jednotlivých výkonov, rôznorodým obsahom- učiteľka dokáže voliť vhodné metódy, stratégie, formy a prostriedky pre svoju plánovanú vyučovaciu činnosť.
Evaluačné otázky sú doplňujúcim prvkom k výkonovým a obsahovým štandardom. Evaluačná práca je významným komponentom práce učiteliek. Využívajú evaluačné otázky, ktoré sú navrhnuté v Štátnom vzdelávacom programe, vytvárajú dalšie , respektíve upravujú podľa potreby a podmienok.
V materskej škole sa rozvíja celková osobnosť dieťaťa, preto evaulačné otázky nemusia mať priamu väzbu na výkonové štandardy. Evaulačné otázky tak dopĺňajú úroveň vykonových štandardov v tom zmysle, že podporujú rozvojkvalitatívneho poznania o dieťati a pomáhajú v rozvoji tých oblastí, ktoré sa nedajú uspokojivo zahrnúť do výkonových štandardov. Ide aj o oblasť rozvoja sociálnych vzťahov, postojov a hodôt, emocionálneho prežívania a ďalších pre rané detstvo významných oblastí. 

6.Vyučovací jazyk
Vyučovacím jazykom v materskej škole je štátny jazyk Slovenskej republiky. 

7.Systém podpory detí v súlade s princípmi inkluzívneho vzdelávania
Škola otvorená pre všetky  deti:                                                                                                                                                         Naša škola sa usiluje byť miestom, v ktorom má každé dieťa možnosť patriť, rozvíjať sa a zažívať prijatie. Inkluzívne vzdelávanie chápeme ako prístup, ktorý stavia na úcte k jedinečnosti každého dieťaťa a na presvedčení, že rôznorodosť je prirodzenou a hodnotnou súčasťou života školy. 
Kľúčové oblasti inkluzívneho vzdelávania
Pedagogická podpora v triede: Cieľom našej materskej školy je  prispôsobenie sa každému dieťaťu tak, aby sa dieťa nemuselo „prispôsobovať“ škole. V praxi to znamená, že z našej strany ide o snahu vytvoriť takéto prostredie, v ktorom sa môže každé dieťa zapojiť do činností tempom a spôsobom, ktorý rešpektuje jeho osobitosti a rozvojové možnosti.
Diferencovaná výučba: prispôsobiť obsah učiva, tempo výučby, rôzne metódy výučby, poskytovať individuálnu podporu počas aktivít, organizovať flexibilné skupiny, zadávať úlohy s rôznou náročnosťou
Individuálna podpora: Tvoriť indiviuálne vzdelávacie plány, sledovať pravidelne pokrok dieťaťa, poskytovať dostatočné vysvetlenie, alebo podporu.
Tím a spolupráca: Upravovať prostredie- vytvoriť relaxačný kútik, využívať kompenzačné pomôcky. Využívať alternatívne spôsoby hodnotenia- portfólio, slovné hodnotenie.
Klíma a bezpečie: Podporovať rešpekt, toleranciu a spoluprácu. Predchádzať šikanovaniu a sociálnemu vylúčeniu. Rozvíjať sociálne a emocionálne kompetencie.                                         
Citlivý prístup a primeranosť: Cieľom školy je vytvárať také podmienky, aby sa každé dieťa mohlo učiť, napredovať a prežívať úspech podľa svojich možností. Pri práci s deťmi rešpektujeme ich individuálne tempo, osobnostné zvláštnosti, silné stránky, záujmy aj oblasti, v ktorých potrebujú podporu. Pedagogickí zamestnanci pristupujú k deťom citlivo a diferencovane. Činnosti plánujú tak, aby boli zmysluplné, primerané a prístupné širokému spektru detí. Využívajú metódy, ktoré podporujú aktivitu, spoluprácu, názornosť a bezpečné skúšanie.

Budovanie vzťahov a atmosféry: Súčasťou inkluzívneho prostredia je pre nás nielen prispôsobovanie pedagogických činností, ale aj budovanie vzťahov. V škole cielene vytvárame atmosféru dôvery, rešpektu a spolupráce. Deti vedieme k tomu, aby si všímali potreby druhých, učili sa prijímať odlišnosti a správali sa k sebe ohľaduplne. Každodenné situácie využívame na rozvoj empatie, komunikácie a spolupatričnosti.

Podpora a rodina: Potreby detí poznávame prostredníctvom každodenného pozorovania, rozhovorov, pedagogickej reflexie a spolupráce s rodinou. Ak dieťa potrebuje väčšiu mieru podpory, škola hľadá vhodné riešenia v spolupráci so zákonnými zástupcami a podľa potreby aj s odborníkmi. Za dôležitú súčasť inkluzívneho vzdelávania považujeme aj partnerskú spoluprácu s rodinou. Rodičov vnímame ako významných partnerov, ktorí poznajú svoje dieťa a môžu škole pomôcť lepšie porozumieť jeho potrebám.

Rast dospelých: Škola zároveň vytvára priestor na profesijný rast pedagogických zamestnancov. Podporujeme odborné vzdelávanie a zdieľanie skúseností, pretože kvalitné inkluzívne prostredie vzniká tam, kde sa rozvíjajú nielen deti, ale aj dospelí, ktorí ich sprevádzajú.

Inklúzia  v rôznych špecifických situáciách

Identifikácia potrieb: „Potreby detí identifikujeme prostredníctvom pedagogického pozorovania. Učiteľky sledujú prejavy detí počas každodenných aktivít a pri identifikovaní potrieb spolupracujeme s rodičmi a odborníkmi“.

Rôzne tempo učenia: „Aktivity sú organizované tak, aby umožňovali rôzne tempo práce. Učiteľky ponúkajú deťom rôzne úrovne náročnosti aktivít a pri činnostiach majú deti možnosť pracovať vlastným tempom“.

Jazyková bariéra: „Učiteľky využívajú vizuálne pomôcky a názorné aktivity. Deti sú zapájané do aktivít podporujúcich rozvoj komunikácie, pri ktorých sa využívajú hry podporujúce rozvoj slovnej zásoby“.

Naša Mš je zameraná na environmentálnu výchovu kde  podporujeme zapojenie všetkých detí k budovaniu vzťahu k prírode cez zážitkové aktivity, bádanie a priamy kontakt s okolím. Obľúbené sú témy ako separovanie odpadu, starostlivosť o školskú záhradu, pozorovanie života stromov a zvierat. Prostredníctvom prírody prepájame vzťahy detí medzi sebou, rešpekt a toleranciu. Snažíme sa priviesť detí k názoru, že spoločenstvo je silnejšie ako jednotlivec. 

Inkluzívne vzdelávanie chápeme ako súčasť každodennej pedagogickej praxe, ktorej cieľom je umožniť každému dieťaťu aktívne sa zapájať do výchovno-vzdelávacieho procesu, rozvíjať svoj potenciál a zažívať prijatie, bezpečie a úspech.
Preventívne opatrenia proti diskriminácii a segregácii
-včas zasahujeme pri náznakoch nevhodného správania
-podporujeme pozitívne vzťahy medzi deťmi 
-spolupracujeme s rodičmi a odborníkmi pri riešení problémov
-vzužívame kooperatívne učenie, kde má každý svoju rolu
-pravidelne vedieme rozhovory o hodnotách- rešpekt, rovnosť, prijatie
-vzhýbame sa rozdeľovaniu detí na „slabších“ a „lepších“
-aktívne predchádzame šikane a vylučovaniu
-jasne pomenúvame nepriateľné správanie
                            
8.Stratégia digitálnej transformácie vzdelávania
 Naša materská škola pristupuje k digitálnej transformácii vzdelávania cieľavedome, primerane veku detí a s prihliadnutím na svoje personálne, materiálne a technické podmienky. 
Cieľom digitálnej transformácie nie je zvyšovať množstvo času, ktorý deti trávia pri digitálnych zariadeniach, ale zmysluplne využívať dostupné digitálne technológie tam, kde môžu obohatiť výchovu a vzdelávanie, podporiť objavovanie, tvorivosť, riešenie problémov a postupné vytváranie základov digitálnej gramotnosti.
 Digitálne technológie vnímame ako doplnok priamej skúsenosti dieťaťa, nie ako náhradu hry, pohybu, manipulácie s reálnymi predmetmi, pobytu vonku, medziľudskej komunikácie a zážitkového učenia.

Stratégia digitálnej transformácie našej materskej školy sa zameriava najmä na: 
-zmysluplné a primerané využívanie digitálnych technológií vo výchove a vzdelávaní,
-vytváranie základov digitálnej gramotnosti detí, 
-bezpečné a zodpovedné používanie digitálnych technológií, 
-postupný rozvoj digitálnych kompetencií pedagogických zamestnancov, 
-efektívne využívanie dostupného digitálneho vybavenia, 
-postupné skvalitňovanie materiálno-technických podmienok školy, 
-priebežné hodnotenie prínosu digitálnych technológií pre výchovno-vzdelávaciu činnosť.


Ciele orientované na dieťa:
-spoznávať, pomenúvať a objavovať digitálne zariadenia vo svojom okolí
-všímať si technológie v každodennom živote
-rozlišovať medzi digitálymi a nedigitálnymi predmetmi

Rozvoj dogitálnych zručností:
-manipulovať s tabletom, interaktívnou tabuľou a robotickou hračkou podľa pokynov
-učiť sa bezpečne zaobchádzať s technológiami
-vykonávať jednoduché úlohy pomocou digitálnych pomôcok
-dodržiavať pravidlá v aktivitách s digitálnymi zarriadeniami

Rozvoj informatického myslenia:
-rozvíjať logické myslenie prostredníctvom hier a aktivít
-reagovať na jednoduché pokyny a vytvárať vlastné postupy
-hľadať rôzne možnosti riešenia úloh
-triediť, porovnávať a usporadúvať predmety podľa pravidiel

Tvorivosť a objavovanie:
-využívať tvorivo digitálne a nedigitálne pomôcky
-vytvárať jednoduché obrázky
-zapájať tvorivosť pri riešení úloh
-skúšať nové nápady

Sociálne a komunikačné kompetencie:
-rešpektovať dohodnuté pravidlá pri hrách a aktivitách
-striedať sa v aktivitách
Spolupracovať s ostatnými deťmi

Bezpečnosť a zodpovednosť:
-učiť sa chrániť svoje súkromie
-primerane striedať čas strávený pri technológiách pohybom a inou hrou
-rozpoznávať vhodné a nevhodné správanie pri používaní digitálnych zariadení

 Materská škola využíva tieto digitálne technológie:
interaktívna tabuľa, počítač alebo notebook, projektor,programovateľné digitálne pomôcky,interaktívne programi, fotoaparát

Tieto digitálne technológie využívame na:
pozorovaní a skúmaní, rozvoji matematických predstáv, rozvoji priestorovej orientácie, hudobných a pohybových aktivitách,tvorivých činnostiach, dokumentovaní zážitkov, prezentovaní fotografií alebo výsledkov spoločnej práce

Realizujeme strategický prístup k využívaniu digitálnych technológií systematicky a v súlade s potrebami detí, zamestnancov a celej školy:
-stanovujeme  si realistické cielezamerané na rozvoj digitálnych kompetencií detí, pedagogických zamestnancov ako aj modernizáciu výchovno-vzdelávacieho procesu
-pravidelne zaraďujeme aktivity s využitím interaktívnej tabule, tabletu, robotických hračiek, digitálnych edukačných programov a pod., ktoré prepájame s pohybovými, konštruktívnymi, tvorivými a inými činnosťami
-realizujeme priebežné vzdelávanie pedagogických zamestnancov, vzájomné hospitácie a zdieľanie skúseností, vďaka čomu sa zvyšuje kvalita využívania digitálnych technológii. Efektivitu pravidelne hodnotíme prostredníctvom spätnej väzby pozorovania detí a spoločnej reflexie, na základe čoho upravujeme ďalšie plánovanie.
Dlhodobou víziou našej materskej školy je vytvorenie modernej digitálnej kultúry školy, v ktorej technológie prirodzene dopĺňajú hru, pohyb, sociálnu interakciu a zážitkové učenie detí

